b'\n_START_ARTICLE_\nPesem Evrovizije 2020\n_START_SECTION_\nLokacija\n_START_PARAGRAPH_\nIzbor za Pesem Evrovizije bo leta 2020 potekal v Rotterdamu. Sprva se je za gostiteljstvo potegovalo devet nizozemskih mest: Amsterdam, Arnhem, Breda, \'s-Hertogenbosch, Haag, Leeuwarden, Maastricht, Rotterdam in Utrecht. Kmalu je zaradi raznih razlogov, ve\xc4\x8dinoma vezani na namestitvene in prostorske kapacitete, odstopilo \xc5\xa1est mest, ostali so le Rotterdam, Maastricht ter glavno mesto Amsterdam. Slednji je tekom poletja 2019 umaknil svojo kandidaturo, \xc4\x8de\xc5\xa1, da bi bila \xc5\xa1e ena velika prireditev preve\xc4\x8d za mesto in da je le-to ne potrebuje. 30. avgusta 2019 opoldne, je EBU sporo\xc4\x8dila, da bo 65. Pesem Evrovizije gostilo mesto Rotterdam, v areni Ahoy. _NEWLINE_Produkcijska ekipa si je tekom poletja ogledala prizori\xc5\xa1\xc4\x8di, ki sta jih ponujali preostali mesti Rotterdam in Maastricht. Slednji je ponudil halo MECC Maastricht, Rotterdam pa areno Ahoy. MECC se razprostira na 10.225 m\xc2\xb2, med tem ko jih Ahoy "le" 3.300 m\xc2\xb2. Obe prizori\xc5\xa1\xc4\x8di sprejmeta do 12.000 gledalcev. Podatek na strani arene Ahoy pa je ves \xc4\x8das bila vi\xc5\xa1ina dvorane. Kriterij zveze EBU za vi\xc5\xa1ino dvorane je 17 metrov. MECC jih premore le 16, med tem ko je Ahoy visok 23 metrov. _NEWLINE_Rotterdam je sicer drugo najve\xc4\x8dje mesto na Nizozemskem. \xc5\xa0teje 644.527 prebivalcev. Znano je po svojem pristani\xc5\xa1\xc4\x8du, ki je najve\xc4\x8dje v Evropi in drugo na svetu po \xc5\xa1tevilu pretovora. Dvorana Ahoy, ki je najve\xc4\x8dja pokrita arena v mestu, je bila zgrajena leta 1970, izku\xc5\xa1nje z Evrovizijo pa \xc5\xbee ima. Leta 2007 je namre\xc4\x8d gostila otro\xc5\xa1ko verzijo Evrovizije.'